Ion Cristoiu: "Duminică avem prezidențializarea alegerilor parlamentare. N-am mai pomenit așa ceva!".
Ion Cristoiu: "Iohannis ne-a spus, de fapt, că pe 6 decembrie vom avea alegeri parlamentare prezidențiale". Ion Cristoiu: "Nu am mai pomenit așa ceva. Domnia sa practic ne-a spus: nu votați PNL, mă votați pe mine". Ion Cristoiu: "Nu-i exclus ca la anul să mai facă niște alegeri să mai câștige o dată".
Publicistul Ion Cristoiu afirmă că prin mesajul de vineri, când președintele Iohannis a anunțat că se va implica personal în negocierile pentru formarea coaliției de guvernare, șeful statului a spus de fapt că duminică vom avea alegeri parlamentare prezidențiale pe care vrea să le câștige încă o dată. Ion Cristoiu: "Președintele a spus că el, personal, va conduce coagularea forțelor democratice, progresiste, de parcă am fi pe vremea lui Ceaușescu. În viziunea domnului Iohannis, avem partide progresiste, adică PNL, USR, poate și PMP și partide reacționare, cum este PSD. Avem o modificare, și în consecință, vineri, dl. președinte a confirmat că noi nu avem alegeri parlamentare (…) Nu, dl. Klaus Iohannis ne-a pregătit și ne-a spus că, de fapt, pe data de 6 decembrie vom avea alegeri parlamentare prezidențiale, o chestie unică, fier de lemn. Adică, de fapt avem de-a face cu o prezidențializare a alegerilor parlamentare, nu am mai pomenit așa ceva, pentru că domnia sa ne-a spus: pe 6 decembrie nu votați PNL, mă votați pe mine. Domnia sa a câștigat anul trecut, nu-i de ajuns, el vrea să mai câștige încă o dată. Anul trecut, el a câștigat împotriva Vioricăi Dăncilă și cred că anul acesta vrea să câștige împotriva lui Marcel Ciolacu. Nu-i exclus ca la anul să mai facă niște alegeri să mai câștige încă o dată. Cred că-i place să câștige alegerile prezidențiale. Repet, pe 6 decembrie, deși Klaus Iohannis a câștigat prezidențialele de anul trecut, după un an Klaus Iohannis spune că eu vreau să le mai câștig o dată. Dânsul va fi de două ori câștigător al prezidențialelor, chestie unică în istoria României. Dacă PNL se va situa pe primul loc și va veni și USR, chiar pe locul 3, atunci sigur că Iohannis a câștigat și prezidențialele din acest an, în sensul că de fapt sunt alegeri parlamentare.".